Rúta valt skammt fá bænum Öxl sunnan við Blönduós og hafnaði á hvolfi nú síðdegis í dag . 49 háskólanema auk bílstjóra voru í rútunni sem var á leið til Akureyrar , nemarnir voru á leið í skíðaferð . Þrír voru fluttir með þyrlu landhelgisgæslunnar á Landspítalann í Fossvogi en hinir farþegarnir sluppu með vægari áverka eins og beinbrot og skrámur . Hlúð var að þeim minna slösuðu á Heilbrigðisstofnun Norðurlands á Blönduósi og fá þeir gistingu á Blönduósi í nótt . Annað slys varð nærri Silfrastöðum skammt frá Varmahlíð um fjögurleytið í dag þegar rúta með 21 barni fór út af veginum í hálku . Engin slys urðu á börnunum en þau eru á aldrinum 14 – 16 ára og voru á leið til Akureyrar .